**Băieţaşul din ochii mamei**

*Grigore Vieru*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Băieţaşul din ochii mamei

Ai, în ochii mamei mele

E un băieţaş pitic!

Tare seamănă cu mine,

Numai că e foarte mic!

Fără dânsul, ştiu eu bine,

N-aş putea trăi defel.

Dacă nu-i o zi acasă,

Îmi e tare dor de el.

E târziu şi băieţaşul

La culcare e poftit.

Cu pleoapa ei şi geana

Strâns măicuţa 1-a-nvelit.

Nu mai e de-acum lumină-n

Casa lui cât o alună…

Şi-o s-adorm şi eu acuşa…

– Noapte bună! Noapte bună!